

**MUHU VALLAVALITSUS**

**ISTUNGI PROTOKOLL**

Liiva 15. november 2022 nr 38

Algus kell 09.00, lõpp 11.05

Juhatas vallavanem R. Liitmäe, protokollis A. Toomsalu

Osalesid vallavalitsuse liikmed A. Auväärt, K. Kütt, P. Tamm

Kutsutud: ehitusspetsialist L. Mõtlep

Kinnitati järgmine istungi päevakord:

1. Avaliku ürituse kinnitus
2. Sotsiaalhoolekandelise hüvitise määramine
3. Katastriüksuse jagamine
4. Katastriüksuse sihtotstarbe muutmine
5. Sundvalduse seadmine
6. Soojuspuuraukude asukoha kooskõlastamine
7. Projekteerimistingimuste väljastamine
8. Ajutise komisjoni moodustamine
9. Arutelu/ Info

**1. Avaliku ürituse kinnitus**Vallavalitsusele on esitatud teatis Muhu Jahimeeste majas korraldatava avalikkusele suunatud ürituse toimumise kohta. Toimus arutelu. **Otsus: kinnitada korraldus nr 403 „Avaliku ürituse kinnitus“,** korraldus lisatud protokollile.

**2. Sotsiaalhoolekandelise hüvitise määramine**Sotsiaalnõunik on edastanud eelnõu sotsiaalhoolekandelise hüvitise määramise kohta (eluruumi tagamise teenus). Toimus arutelu. **Otsus: kinnitada korraldus nr 404 „Sotsiaalhoolekandelise hüvitise määramine“,** korraldus lisatud protokollile.

**3. Katastriüksuse jagamine**Maa-ja planeeringunõunik tutvustas korralduse eelnõud. Mõisaküla küla Kuusiku katastriüksuse omanikud on esitanud avalduse katastriüksuse jagamiseks kaheks eraldi katastriüksuseks, avaldusele lisatud jagamise skeem. Toimus arutelu. **Otsus: kinnitada korraldus nr 405 „Mõisaküla Kuusiku katastriüksuse jagamine“,** korraldus lisatud protokollile.

**4. Katastriüksuse sihtotstarbe muutmine**Maa-ja planeeringunõunik tutvustas korralduse eelnõud. Nõmmküla küla Kadakanurme katastriüksuse omanik taotleb maa sihtotstarbe osaliseks muutmiseks ärimaaks. Toimus arutelu. **Otsus: kinnitada korraldus nr 406 „Nõmmküla Kadakanurme katastriüksuse sihtotstarbe muutmine“,** korraldus lisatud protokollile.

**5. Sundvalduse seadmine**Maa-ja planeeringunõunik tutvustas korralduse eelnõud. Toimus arutelu. **Otsus: kinnitada korraldus nr 407 „Rässa küla Mardi katastriüksusele sundvalduse seadmine tehnovõrgu talumiskohustuse kehtestamiseks Elektrilevi OÜ kasuks“,** korraldus lisatud protokollile.

**6. Soojuspuuraukude asukoha kooskõlastamine**Ehitusspetsialist tutvustas eelnõud. Korraldusega kooskõlastatakse kahe soojuspuuraugu kavandamine kinnistule. Puurauke kavandatakse püstitatava suvila kütmiseks suletud maasoojuspuuraukudega küttesüsteemina. Toimus arutelu. **Otsus: kinnitada korraldus nr 408 „Soojuspuuraukude asukoha kooskõlastamine“,** korraldus lisatud protokollile.

**7. Projekteerimistingimuste väljastamine**Ehitusspetsialist tutvustas eelnõud. Korraldusega väljastatakse projekteerimistingimused Tupenurme külas Panga-Jüri maaüksusele püstitatava elamu ehitusprojekti koostamiseks. Toimus arutelu. **Otsus: kinnitada korraldus nr 409 „Projekteerimistingimuste väljastamine“,** korraldus lisatud protokollile.

**8. Ajutise komisjoni moodustamine**14.11. lõppes valla kommunaalameti juhataja ametikohale kandideerimisavalduste esitamine, laekus 8 avaldust. Kandidaatide hindamiseks ja konkursi tulemuste väljaselgitamiseks moodustatakse ajutine komisjon. Toimus arutelu. **Otsus: kinnitada korraldus nr 410 „Ajutise komisjoni moodustamine“,** korraldus lisatud protokollile.

**9. Arutelu/ Info**  
9.1 Nõmmküla Ülase peegelmajad- Maaomanik on pöördunud vallavalitsuse poole palvega lubada ehitusteatise alusel rajada Ülase kinnistule üldplaneeringu punktis 5.2.2 toodud nõuetele mitteavastav hoone (peegelmaja). Üldplaneering lubab põhjendatud juhtudel teha erandeid. Olulisim lähtekoht hoonete rajamisel on külas välja kujunenud miljööga, sh hoonete arhitektuurse ilmega arvestamise vajadus. Uued hooned peavad sobituma visuaalselt ja ruumiliselt ümbruskonna miljöösse nii materjalikasutuse kui ka mahtude osas. Uusehitised ei tohi domineerida traditsioonilise ehituspärandi üle. Soovitud asukoht asub olemasolevast hoonestusest ja avaliku kasutusega teedest eemal ning varjatud kõrghaljastusega, mistõttu ei teki vastuolu olemasoleva miljööga.

Juhul kui kinnistul soovitakse pakkuda majutusteenust tuleb hoonete kasutuselevõtul muuta katastriüksuse sihtotstarve (osaliselt) ärimaaks. Kui edaspidi soovitakse majutusteenuse pakkumist laiendada, võib tekkida vajadus koostada detailplaneering.

**Protokolliline otsus:** **nõustuda 2 peegelmaja kavandamisega Nõmmküla Ülase maaüksusele.**

9.2 Teede nimede muutmine- Toimus arutelu.

**Otsus: Kaasata külavanemad.**

9.3 RMK KAH-alade kooskõlastamine- RMK pöördus vallavalitsuse poole palvega kinnitada Muhu valla nõusolekut käsitleda kõrgendatud huvidega aladena Piiri seiklusraja KAH ala suurusega 43 ha ja Kesse küla KAH ala suurusega 129 ha. Toimus arutelu.

**Protokolliline otsus:** **Nõustuda ettepanekuga, kuid teha omalt poolt ettepanek lisada KAH alade hulka Karjalasma metskond 57 kinnistul (47801:005:0264) Hellamaa kalmistuga piirnev metsamaa.**

9.4 Apteegi elamu üüripind- Toimus arutelu lepingutingimuste üle. Üüri hinna määramisel võtta aluseks vallas kehtiv sotsiaaleluruumi hind.

9.5 Haridusasutuste tegevuskulude arvestuslik maksumus - pearaamatupidaja on tutvumiseks edastanud prognoositava maksumuse. Õppekoha tegevuskulu arvestuslik maksumus õpilase kohta tuleb kinnitada hiljemalt eelarveaastale eelneva aasta 30. novembriks (PGS § 83 lg 5).

9.6 Vabariigi Valimiskomisjoni kiri- juurdepääsetavuse tagamine ruumidele/ infole. Toimus arutelu.

/allkirjastatud digitaalselt/ /allkirjastatud digitaalselt/  
Raido Liitmäe Ave Toomsalu  
vallavanem protokollija